15 Neuze pa voe aet an Aeled diganto war-zu an neñv,  e lavaras ar vesaerien an eil degile :  Deomp neuze betek Betlehem,  ha gwelomp ar pezh a zo choarvezet,  hag an deus an Aotroù roet dimp da chouzout.  16 Hag ez ejont, mall warno, hag e kavjont Mari ha Jozeb  hag ivez ar Bugelig gourvezet er prezeb.  17 O welout se ech  anavezjont ar wirionez  eus ar pezh a oa bet lavaret dezho diwar-benn ar bugel-se.  18 Ha kement hini a glevas, a voe sebezet  gant ar pezh a gonte ar vesaerien dezho.  19 Mari avat a vire an holl draoù-se  hag a brederie warno en he chalon.  20 Neuze ez eas ar vesaerien en-dro  en ur reiñ klod ha meuleudi da Zoue,  evit kement o devoa gwelet ha klevet ;  Tremenet e oa pep tra evel ma oa bet lavaret dezho.